**หมู่บ้านสาปสยอง** (อังกฤษ: The Village) ภาพยนตร์ระทึกขวัญแนวจิตวิทยาสัญชาติฮอลลีวู้ด ออกฉายในปี ค.ศ. 2004

เนื้อเรื่อง
-----------

หมู่บ้านเล็ก ๆ แห่งหนึ่งในศตวรรษที่ 19 ที่ฟิลาเดียเฟีย เป็นหมู่บ้านที่ผู้คนใช้ชีวิตแบบชนบทอย่างเงียบสงบและมีความสุข แต่ทว่าก็มีสิ่งที่ทุกคนหวาดกลัว และไม่แม้แต่จะกล้าเอ่ยถึง ที่เรียกว่า *"สิ่งที่ไม่ควรพูดถึง"* อาศัยอยู่นอกหมู่บ้าน

เมื่อความตายมาถึงสมาชิกในหมู่บ้าน ลูเชียส ฮันต์ ชายหนุ่มผู้เงียบขรึมกลับมีความคิดขึ้นว่า ทำไมถึงไม่มีใครจะกล้าออกไปนอกหมู่บ้านเพื่อหายามารักษาหรือออกไปเรียนรู้โลกภายนอกให้กว้างไกลกว่านี้ เอ็ดเวิร์ด วอล์คเกอร์ ผู้นำหมู่บ้านพยายามที่จะให้ลูเชียสระลึกถึงสิ่งที่ไม่ควรพูดถึงที่อยู่นอกหมู่บ้าน ที่ทำอันตรายเขาถึงตายได้ แม้แต่ อลิส แม่ของลูเชียส ก็ยังเตือนลูกชายของเธอว่าให้อยู่กับบ้าน ลูเชียสกลัยยิ่งสงสัยขึ้นไปใหญ่ เมื่อบ้านทุกบ้านต้องมีกล่องไม้ที่ปิดผนึกแน่นหนาอยู่ โดยที่ไม่มีใครรู้ว่าภายในนั้นมีอะไรเก็บอยู่

ไอวี่ ลูกสาวเพียงคนเดียวของเอ็ดเวิร์ด เป็นหญิงสาวที่ร่าเริง ช่างพูด ช่างเจรจา แม้เธอจะตาบอด จึงเป็นที่หมายปองของทั้งลูเชียส และโนอาห์ เพอร์ซีย์ ชายหนุ่มที่เป็นโรคสมาธิสั้น เพื่อนของทั้งคู่ วันหนึ่งเมื่อ สิ่งที่ีไม่ควรพูดถึง บุกเข้ามาในขณะที่หมู่บ้านมีงานเลี้ยง ลูเชียสพาไอวี่หลบหนีมาได้อย่างปลอดภัย นั่นทำให้ลูเชียสสารภาพรักต่อไอวี่ และทั้งคู่กำลังจะแต่งงานกัน โนอาห์เมื่อทราบเรื่องจึงโกรธแค้น และได้แทงลูเชียสจนอาการสาหัสปางตาย

ไอวี่ ตัดสินใจที่จะออกจากหมู่บ้านไปเผชิญกับอันตรายยังโลกภายนอกด้วยตนเอง ถึงแม้ว่าตาเธอจะบอดก็ตาม

นักแสดง
-------

* ไบรซ์ ดัลลาส โฮเวิร์ด...ไอวี่ วอล์คเกอร์
* วาคีน ฟีนิกซ์...ลูเชียส ฮันต์
* เอเดรียน โบรดี...โนอาห์ เพอร์ซีย์
* วิลเลียม เฮิร์ต...เอ็ดเวิร์ด วอล์คเกอร์
* ซิกัวร์นีย์ วีเวอร์....อลิส ฮันต์

เบื้องหลังและคำวิพากษ์วิจารณ์
-----------------------------

*The Village* เป็นผลงานภาพยนตร์เรื่องที่ 4 ของ เอ็ม. ไนท์ ชยามาลาน ผู้กำกับฯชาวอเมริกันเชื้อสายอินเดีย ที่โด่งดังมาจากการกำกับและเขียนบทเองจาก *The Sixth Sense* ในปี ค.ศ. 1999 แต่หลังจาก *The Sixth Sense* แล้ว ภาพยนตร์เรื่องต่อ ๆ มา กลับไม่ประสบความสำเร็จเท่าที่ควรในแง่ของรายได้และคำวิจารณ์ สำหรับ *The Village* แล้ว แม้จะไม่ประสบความสำเร็จเท่า *The Sixth Sense* แต่ก็นับได้ว่าทำได้ใกล้เคียงที่สุด โดยเป็นภาพยนตร์ที่สามารถตีความในแง่ของจิตวิทยาได้ รวมทั้งสามารถดึงความโด่นเด่นในความสามารถของนักแสดงนำให้ออกมาได้ อีกทั้งการจัดแสง และการกำกับภาพในเรื่องก็นับว่าสวยงามมาก อีกทั้งดนตรีประกอบยังได้เข้าชิงรางวัลออสการ์ในสาขาดนตรีประกอบยอดเยี่ยมอีกด้วย

อ้างอิง
-------

1. 1 2 3  "The Village (2004)", *Box Office Mojo*
2. ↑  "HollywoodBowlBallot" (PDF). สืบค้นเมื่อ 2013-03-12.
3. ↑  "Ebert's Most Hated". Rogerebert.suntimes.com. คลังข้อมูลเก่าเก็บจากแหล่งเดิมเมื่อ 2009-06-28. สืบค้นเมื่อ 2013-03-12.
4. ↑  "The Reel Deal: ''The Village''". Oregonherald.com. 2012-03-16. คลังข้อมูลเก่าเก็บจากแหล่งเดิมเมื่อ 2014-01-06. สืบค้นเมื่อ 2013-03-12.

แหล่งข้อมูลอื่น
---------------

* *The Village* ที่อินเทอร์เน็ตมูวีเดตาเบส
* *The Village (2004)* ที่สยามโซน


คอมมอนส์ มีภาพและสื่อเกี่ยวกับ:  
**The Village**

| * ด
* ค
* ก
ผลงานโดย เอ็ม. ไนท์ ชยามาลาน |
| --- |
| กำกับภาพยนตร์ | *Praying with Anger* (1992) • *Wide Awake* (1998) • *The Sixth Sense* (1999) • *Unbreakable* (2000) • *Signs* (2002) • *The Village* (2004) • *Lady in the Water* (2006) • *The Happening* (2008) • *The Last Airbender* (2010) • *After Earth* (2013) • *The Visit* (2015) • *Split* (2016) |  |
| บทภาพยนตร์ | *She's All That* (1999) • *Stuart Little* (1999) • *Devil* (2010) |
| อำนวยการสร้าง | *Devil* (2010) |